La majoria de dones té alguna mena de por durant la gestació i, per tant, tenir preocupació durant l’embaràs és quelcom molt comú. Podem tenir por a moltes coses: a que li passi quelcom dolent al nadó, por al canvi que experimentarà la nostra vida o el nostre cos, por a com afectarà a la parella, al treball... A més a més, les dones amb una personalitat molt perfeccionista, autoexigents i amb gran necessitat de control, els pots resultar molt difícil transitar l’embaràs acceptant que, probablement, es troben davant l’esdeveniment vital més important de les seves vides i que no ho poden controlar.Si ja estàs embarassada i tot va bé, a més de cuidar-te i seguir els controls, no hi ha gaire més a fer perquè l’embaràs va sol. Intentar deixar anar una mica el control i confiar en el teu cos.En moltes ocasions, a la por se li suma la culpa i la pressió social per no estar gaudint d’aquest moment com se «suposa» que ho hauríem de fer.És important aprendre a tolerar el patiment i acceptar que no sempre ens sentirem bé i no afegir més pressió amb pensaments que ens diuen que no hauríem de sentir el que estem sentin. No escollim com ens sentim i culpar-nos per això mai és una bona idea, només fa augmentar el malestar.Acostumem a creure que preocupar-nos per les coses si donar voltes als temes ens pot ajudar a trobar solucions, però la realitat és que donar voltes a les coses contínuament de manera quasi obsessiva serveix de poc i, de fet, ens fa més vulnerables a l’ansietat i la depressió. Procura evitar dedicar molt temps a pensar en tot allò que pot anar malament i quan et descobreixis fent-ho, intenta generar un pensament alternatiu més realista basat en els fets i no tant en les pors, centrant-te en allò que està passant ara i no en aquelles coses dolentes que podrien passar. Segur que també estan passant moltes coses bones, pensa en recordar-t’ho.Si descobreixes que has entrat en bucle, surt. Ves a fer una passejada o fes una mica d’exercici físic.Comparteix el que sents amb algú de confiança. Posar paraules als teus pensaments ajuda a estructurar-los i organitzar-los.Si no saps amb qui compartir-ho, et pot ser molt útil escriure-ho.